OzLabs/hebrew-wiki-articles huggingface dataset:
המקומון

המקומון (או רשת המקומון) היא רשת של עיתוני מקומון חינמיים היוצאים אחת לשבוע.

כיום יוצאות כ-4 גרסאות שונות על פי אזורי תפוצה שונים: תל אביב, רמת גן-גבעתיים, פתח תקווה ובאר שבע.

על פי נתוני הרשת, המקומונים אשר פרוסים בדיוור ישיר (כלומר בתאי הדואר) הם בעלי תפוצה של 260,000 עותקים לערך בשבוע.

במקומונים של רשת המקומון קיים לוח מוביל הכולל: מודעות דרושים, נדל"ן, עסקים, מכירה ושירותים, רכב ועוד.

מודעות הלוח המתפרסמות ברשת המקומון הן מקומיות וארציות.

==רשימת המקומונים של הרשת==
===המקומון תל אביב===
המקומון מופץ ב–85,000 עותקים בהפצה רוויה בתיבות דואר ובנקודות מכירה מרכזיות ברחבי העיר.

המקומון ת"א מוביל בעיר באחוזי החשיפה ונמדד כעיתון המקומי הנקרא ביותר בקרב תושבי תל אביב –יפו (על פי כל סקרי TGI לאורך השנים האחרונות).

המקומון מופץ למעלה מ-10 שנים לתיבות הדואר כבר בבוקר יום חמישי בשבוע.

===המקומון ר"ג גבעתיים===
המקומון מופץ ב–70,000 עותקים בהפצה רוויה בתיבות דואר ובנקודות מכירה מרכזיות ברחבי העיר.

המקומון ר"ג-גבעתיים מוביל בעיר באחוזי החשיפה ונחשב לעיתון המוביל כבר למעלה מ -15 שנה.

על פי כל סקרי TGI לאורך השנים האחרונות, העיתון מוביל בחשיפה ביחס של 1:4 על פני כל עיתון אחר.

המקומון מופץ בבוקר יום חמישי בשבוע.

===המקומון פתח-תקווה===
המקומון מופץ ב–55,000 עותקים בהפצה רוויה בתיבות דואר, ובנקודות מכירה מרכזיות ברחבי העיר.

המקומון פתח-תקוה מוביל בעיר באחוזי החשיפה ונחשב לעיתון המוביל כבר למעלה מ -14 שנה.

על פי כל סקרי TGI לאורך השנים האחרונות, נתוני החשיפה של המקומון פתח-תקווה הם כמעט כפולים מכל עיתון אחר.

המקומון מופץ במהלך יום רביעי בשבוע לאורך שעות אחה"צ.

===שבע" באר-שבע===
המקומון "שבע" מופץ ב–45,000 עותקים בהפצה רוויה בתיבות דואר, ובנקודות מכירה מרכזיות ברחבי העיר כמו גם ביישובים סביב (עומר, מיתר, להבים).

המקומון "שבע" הוא המקומון הוותיק בבאר שבע ומהווה מקור מידע מקומי כבר למעלה מ-40 שנה.

הוא מופץ בבוקר יום חמישי בשבוע.

==קישורים חיצוניים==
* 

קטגוריה:מקומונים
קטגוריה:עיתונות בעברית
קטגוריה:ישראל: שבועונים
צ'אנזי

צ'אנזי או טיאנזי הוא כלי מיתר, כלי פריטה, סוג של לאוטה בעל שלושה מיתרים שמקורו ברפובליקת טובאן<ref></ref>. הוא כלי זהה כמעט לחלוטין לשודרגה (Shudraga<ref></ref>) המערב מונגולי, מזכיר במראהו את הבנג'ו ארוך-צוואר, תיבת התהודה שלו עשויה מעטפת עור (עז או נחש) בצורת עיגול, דמוי תוף, המחושק בגוף עץ בצורת לב או כליות<ref></ref>. צוואר הכלי, המחובר לגוף העץ, עשוי מעץ אורן ואורכו מגיע לכ־660 מ"מ<ref name=":0"></ref>.

היסטורית הכלי מעורפלת למדי, אך קיים בסיס סביר להניח שהוא גלגולו של הסנקסיאן (Sanxian)<ref></ref> הסיני שהגיע למונגוליה בתקופת שושלת צ'ינג ששלטה באזור החל מ־1644. בצורתו ובמספר המיתרים הוא מזכיר גם את השנשין מאוקינווה שביפן.

בטובאן הכלי משמש בעיקר ככלי ליווי לביצועי יחיד של שירת גרון. קונגאר-אול בוריסוביץ' אונדר היה זמר גרון טובאני (סובייטי, רוסי), מפורסם שניגן גם בצ'אנזי.

== עיצוב ומבנה ==
דגמים מסוימים מיוצרים עם שריגים, אחרים ללא שריגים כלל, או רק שריגים מצוירים על לוח האצבעות ומהווים קישוט. שני פתחי צליל קטנים מעטרים את תיבת התהודה (ברוב הכלים, אך לא בכולם), לצד קישוטי צבע. לעיתים קרובות, קצה צוואר הכלי, מעל לראש היתדות (מנגנון הכוונון), מעוטר בגילוף ראש סוס (נפוץ מאוד בכלים ברחבי מונגוליה). צלילו מזכיר את צלילי הבלוז המערביים, לא מאוד רחוקים מצלילי הבנג'ו וקרובים לגיטרה האקוסטית, הוא מייצר צליל חזק יותר מהדושפולור. הצ'אנזי נפוץ בכל מרכז אסיה<ref></ref>.

== כוונון ומיתרים ==
על הצ'אנזי מנגנים בפריטה באמצעות האגודל והאצבע, או במפרט, בתנועות מעלה ומטה על פני המיתרים - (בדרך כלל פורטים רק על המיתר הראשון באגודל, שאר המיתרים רק מזמזמים על מנת ללוות את שירת הצלילים העיליים.

בדומה לכוונון הדושפולור, גם את שלושת המיתרים (מיתרי המשי המסורתיים הוחלפו במיתרי גיטרה מניילון) של הצ'אנזי מכוונים באמצעות מפתחות כוונון (דומים לאלו של הגיטרה הקלאסית) חדשניים. יתדות הכוונון הארוכים במיוחד, אותן ניתן למצוא בחלק מהכלים, נועדו לקישוט בלבד.

שלושת מיתרי הגיטרה, עוברים מעל גשר רפוי למדי, הממוקם מעל לעור התוף, אל תפס מיתרים עשוי מעץ, שנקשר בחבל לתפס יתד בתחתית מסגרת גוף העץ.

מיתרי הצ'אנזי עשויים ניילון וניתן לכוונם ל-F2, C3, F3 או D2, A2, D3, אוC2, G2, C3;<ref name=":0" /> סדר הכוונון מהמיתר העליון לתחתון. בין המיתר העליון והאמצעי - חמישית, בין מיתר האמצעי לתחתון - רבע, לכן, בין המיתר עליון והתחתון ישנה אוקטבה.

== גלריה ==
<gallery widths="150" heights="180" perrow="3">
קובץ:Joueur de shanz.jpg|נגינת צ'אנזי במסעדה באולאן בטור
קובץ:Phoenix-Musical Instrument Museum-Sanxian-China.jpg|ניתן להבחין בקלות בדמיון הרב בין השנשין שבתמונה זו לצ'נזי
קובץ:Ŝanzio.png|נגינת צ'נזי בתלבושת מסורתית
קובץ:Namgar en Trio Nov 13 2008 Moscow.jpg|הופעה של להקת נמגר. במרכז מוזיקאי בעל ארבע מיתרים של הצאנזי

</gallery>

== ראו גם ==
* דושפולור
* איגיל
* בייזנצ'י

==קישורים חיצוניים==

== הערות שוליים ==

קטגוריה:כלי מיתר
קטגוריה:כלי פריטה
קטגוריה:כלים אותנטיים
יו פוט, ברון קרדון

יו מקינטוש פוט, ברון קרדון (באנגלית: Hugh Mackintosh Foot, Baron Caradon; 8 באוקטובר 1907 – 5 בספטמבר 1990) היה נציג בריטניה לאומות המאוחדות והמושל הכללי האחרון של קפריסין.

== משפחתו ==
נולד בפלימות' למשפחה פעילה פוליטית. אביו, איזק, היה חבר המפלגה הליברלית וראש עיריי פלימות'. אחיו, מייקל פוט, היה יו"ר מפלגת הלייבור ויו"ר האופוזיציה בין השנים 1980–1983, אחיו ג'ון פוט, ברון פוט, היה חבר בית הלורדים ואח נוסף, דינגל פוט, היה התובע הכללי של אנגליה וויילס.

== תולדות חייו ==
בניגוד לאחיו, שלמד באוניברסיטת אוקספורד, למד יו בקולג' סנט ג'ון באוניברסיטת קיימברידג'.

את הקריירה שלו בתחום מנהל המושבות הבריטי החל במנדט הבריטי בארץ ישראל, כשהוצב בנפת שכם כעוזר למושל המקומי. במלחמת העולם השנייה הוצב בקירנאיקה (לוב) ובשנים 1943–1945 בקפריסין כמזכיר קולוניאלי. לאחר המלחמה שירת בתפקיד דומה בג'מייקה (עד 1947) ובניגריה (עד 1950). בשנים 1951–1957 כיהן כמושל בפועל של ג'מייקה. בין 1957 ל-1960 כיהן כמושל הכללי של קפריסין, עד שהמדינה זכתה לעצמאות.

ב-1961 מונה לשגריר בריטניה למועצת הנאמנות של האומות המאוחדות. ב-1964 מונה לשגריר ארצו לאומות המאוחדות, במעמד של תת-שר (Minister of State) במשרד החוץ וחבר העמים, תפקיד בו כיהן עד 1970.

== תוארי אצולה ==
סמל האצולה של יו פוט
ב-1939 התמנה לקצין במסדר האימפריה הבריטית (OBE). ב-1946 קודם למסדר מיכאל הקדוש וג'ורג' הקדוש (CMG) לאביר במסדר זה ב-1951 (KCMG) ולאביר צלב גדול (GCMG) ב-1957. ב-1953 מונה לאביר מפקד במסדר הוויקטוריאני המלכותי (KCVO).
ב-1964 הוענק לו תואר ברון.

== חייו האישיים ==
ב-1936 נשא לאשה את פלורנס סילביה טוד, שנפטרה ב-1985. היו להם שלושה בנים ובת. שניים מילדיהם (פול מקינטוש ושרה דינגל) היו עיתונאים.

== קישורים חיצוניים ==

* [http://www.thepeerage.com/p19110.htm#i191099 יו פוט, ברון קרדון], באתר בני האצולה הבריטיים
* 

קטגוריה:פקידי ממשלת המנדט
קטגוריה:שגרירים באו"ם
קטגוריה:שגרירי הממלכה המאוחדת
קטגוריה:מושלי ג'מייקה
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:המסדר הוויקטוריאני המלכותי: אבירים וגבירות מפקדים
קטגוריה:קצינים במסדר האימפריה הבריטית
קטגוריה:מושלי מושבות בריטיות
קטגוריה:מושלי קפריסין הבריטית
קטגוריה:בריטים שנולדו ב-1907
קטגוריה:בריטים שנפטרו ב-1990
מוזס מודי

מוזס ג'וסיה מודי (באנגלית: Moses Josiah Moody; נולד ב-31 במאי 2002) הוא כדורסלן אמריקאי, המשחק בעמדת הקלע בגולדן סטייט ווריורס מליגת ה-NBA.

==קריירת תיכונים ומכללות==
מודי בתחילת דרכו למד ושיחק כדורסל בתיכון פארקויו בליטל רוק, ארקנסו, שם עזר לנבחרת התיכון כבר בעונתו הראשונה להגיע למשחק הגמר. בעונתו השנייה, מודי עבר לתיכון נורת' ליטל רוק שבצפון ליטל רוק, ארקנסו. מודי נבחר לחמישייה הראשונה של העונה לאחר שהעמיד ממוצעים של 18.6 נקודות, 7.2 ריבאונדים, 3.1 אסיסטים, 2.1 חטיפות ו-1.4 חסימות למשחק, והוביל את התיכון לאליפות. מודי שיחק בנבחרת של בראדלי ביל בליגת נייק עלית לנוער. הוא העמיד ממוצעים של 17.7 נקודות, 3.9 ריבאונדים, 1.5 אסיסטים ו-1.6 חטיפות למשחק, ונבחר לחמישייה הראשונה של הליגה. בעונתו האחרונה בתיכונים, מודי העמיד 11.6 נקודות, 3.3 ריבאונדים ו-1.8 אסיסטים בממוצע למשחק, מה שעזר לתיכון לרשום מאזן 0–25.

מודי דורג בארבעה כוכבים במחזור 2020 על פי יכולתו בתיכונים. ב-9 בנובמבר 2019, התחייב מודי לשחק באוניברסיטת ארקנסו, והפך לשחקן עם הדירוג הגבוה ביותר שהתחייב לארקנסו מאז בובי פורטיס בשנת 2013.

==קריירה מקצוענית==
ב-9 באפריל 2021, מודי הכריז על התמודדות בדראפט ה-NBA {{כ}}2021, שם נבחר בבחירה ה-14 על ידי הגולדן סטייט ווריורס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| גולדן סטייט	|| 52 || 11 || 11.7 || 0.437 || 0.364 || 0.778 || 1.5 || 0.4 || 0.1 || 0.2 || 4.4
|- style="background-color: #EFEFEF;"		
| 	|| גולדן סטייט	|| 63 || 3 || 13.0 || 0.476 || 0.363 || 0.698 || 1.7 || 0.8 || 0.3 || 0.1 || 4.8
|- style="background-color:#80BFFF; font-weight:bold;"		
| קריירה || 		|| 115 || 14 || 12.4 || 0.459 || 0.363 || 0.730 || 1.6 || 0.6 || 0.2 || 0.1 || 4.6
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| גולדן סטייט	|| 13 || 0 || 8.1 || 0.536 || 0.538 || 0.667 || 0.6 || 0.3 || 0.2 || 0.2 || 3.2
|- style="background-color: #EFEFEF;"		
| 	|| גולדן סטייט	|| 12 || 0 || 13.4 || 0.535 || 0.591 || 0.917 || 2.6 || 0.7 || 0.4 || 0.3 || 5.8
|- style="background-color:#80BFFF; font-weight:bold;"		
| קריירה || 		|| 25 || 0 || 10.6 || 0.535 || 0.571 || 0.833 || 1.6 || 0.5 || 0.3 || 0.3 || 4.4
|}

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ארקנסו: כדורסלנים
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:אמריקאים שנולדו ב-2002
קיאון ג'ונסון

כריסטופר קיאון ג'ונסון (באנגלית: Christopher Keon Johnson; נולד ב-10 במרץ 2002) הוא כדורסלן אמריקאי, המשחק בעמדת הקלע בברוקלין נטס מליגת ה-NBA.

==קריירת תיכונים ומכללות==
אמו של ג'ונסון, קונסוולה ספארו ג'ונסון, שיחקה כדורסל עבור אוניברסיטת אובורן, שם נבחרה פעמיים לשחקנית המצטיינת של טנסי ושל המחוז הדרומי.

ג'ונסון למד ושיחק כדורסל בתיכון "ווב" בבל באקל, טנסי. חודשיים לפני תחילת העונה בתיכונים, ג'ונסון סבל משברים בארבע מאצבעותיו, לאחר שנפל ממרחק של עשרה מטרים ואיבד את הכרתו בתאונת זיקוקים. הוא עבר ניתוח לתיכון כלי הדם שבידו על מנת למנוע קטיעה, ועבר שמונה שבועות של פיזיותרפיה אינטנסיבית. בעונתו השנייה, ג'ונסון העמיד ממוצעים של 25.6 נקודות, 10.2 ריבאונדים ו-4.1 אסיסטים למשחק, ונבחר לשחקן המצטיין בטנסי. בעונתו השלישית, ג'ונסון העמיד ממוצעים של 25.3 נקודות, 9.4 ריבאונדים ו-3.7 אסיסטים למשחק והוביל את התיכון עד לחצי הגמר, מה שזיכה אותו בפעם השנייה בתואר השחקן המצטיין בטנסי. בתחילת עונתו האחרונה בתיכונים, ג'ונסון סבל מפציעת מניסקוס וגמר את העונה. הוא הספיק לשחק בארבעה משחקים, בהם העמיד ממוצעים של 30.5 נקודות, 10.5 ריבאונדים ו-5.8 אסיסטים למשחק.

ב-6 באוגוסט 2019, התחייב ג'ונסון לשחק באוניברסיטת טנסי. בתום הקריירה שלו בתיכונים, ג'ונסון דורג בחמישה כוכבים על פי יכולתו בליגה, וכשחקן הראשון בטיבו מטנסי במחזור 2020. ג'ונסון הפך לשחקן המדורג ראשון בטנסי הראשון מאז רוברט האבס בשנת 2013, אשר התחייב למכללה. בעונתו היחידה בליגת המכללות, רשם ג'ונסון ממוצעים של 11.3 נקודות, 3.5 ריבאונדים ו-2.5 אסיסטים למשחק.

בשנת 2021 השתתף ג'ונסון ב"דראפט קומביין" בו נמדדים המועמדים לבחירה בדראפט ה-NBA ושבר את שיאו של קני גרגורי מאוניברסיטת קנזס בקפיצה אנכית (vertical jump) שעמד על 45.5 אינץ' (שיא זה נקבע בשנת 2001); ג'ונסון שבר את השיא בכך שקפץ לגובה של 48 אינץ' בדראפט קומביין.

==קריירה מקצוענית==
ב-29 ביולי 2021, ג'ונסון נבחר בבחירה ה-21 על ידי ניו יורק ניקס בדראפט ה-NBA {{כ}}2021, וישר הועבר בטרייד ללוס אנג'לס קליפרס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| קליפרס	|| 15 || 0 || 9.0 || 0.333 || 0.273 || 0.762 || 1.4 || 0.9 || 0.5 || 0.1 || 3.5
|- style="background-color: #EFEFEF;"		
| 	|| פורטלנד	|| 22 || 12|| 25.5|| 0.357 || 0.348 || 0.833 || 2.7|| 2.9|| 1.0|| 0.5|| 9.7
|-		
| 	|| פורטלנד	|| 40|| 0 || 10.4 || 0.376 || 0.346 || 0.659 || 1.1 || 1.5 || 0.5 || 0.2 || 4.7
|-
|2023/2024
|ברוקלין
|5
|0
|12.2
|0.381
|0.400
|0.917
|1.4
|0.6
|0.6
|0.2
|6.2
|- style="background-color:#80BFFF; font-weight:bold;"		
| קריירה || || 82 || 12 || 14.3 || 0.363 || 0.346 || 0.760 || 1.6 || 1.7 || 0.6 || 0.2 || 5.9
|}

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טנסי
קטגוריה:בחירות דראפט של ניו יורק ניקס
קטגוריה:כדורסלני לוס אנג'לס קליפרס
קטגוריה:טנסי: כדורסלנים
קטגוריה:אמריקאים שנולדו ב-2002
ג'יל קרייגי

ג'יל קרייגי (באנגלית: Jill Craigie; נולדה בשם נורין ג'ין (Noreen Jean); 7 במרץ 1911 – 13 בדצמבר 1999) הייתה מחלוצות יוצרות הקולנוע התיעודי בבריטניה, סרטיה הצטיינו במסרים סוציאליסטים ופמיניסטיים. קרייגי העמיקה במחקר היסטורי על שורשי התנועה הסופרג'יסטית והתפתחותה, תיעוד פעולותיה ומאבקיה והנשים שהובילו מאבקים אלה. רעייתו של מייקל פוט, שהיה בין 1980 ל-1983 יו"ר מפלגת הלייבור ויו"ר האופוזיציה.

== ביוגרפיה ויצירה ==
נולדה בשכונת פולהאם שבלונדון לאב רוסי ואם סקוטית. בילדותה הועברה בין מספר פנימיות והשקיעה את זמנה בעיקר בכתיבה ובקריאה. כאשר סיימה את חוק לימודיה בגיל 18 החלה לעבוד כעיתונאית במגזין לנוער. בגיל 19 נישאה לפסל וילדה ילדה, אך הנישואין לא ארכו זמן רב. בעת הבליץ (ההתקפה הגרמנית האווירית על לונדון במלחמת העולם השנייה) שירתה כמדריכת הג"א והרבתה לקרוא "מכל הבא ליד". קריאת ספרה האוטוביוגרפי של סילביה פנקהרסט "המאבק הסופרג'יסטי" ב-1940 הוביל אותה לפעילות פמיניסטית. במהלך טקס הנחת פרחים לצד פסלה של אמלין פנקהרסט בלונדון בשנת 1943 או 1944, החלה קרייגי לראיין את הנאספות, חומר ששימש אותה ליצירה תיעודית.

ב-1949 נישאה למייקל פוט, פוליטיקי שמאלי מבטיח שצמח בשורות הגוש השמאלי של הלייבור עד שהיה ליו"ר המפלגה. לשניים לא היו ילדים משותפים.

== פילמוגרפיה ==
<div class="mw-content-ltr">
*[http://film.britishcouncil.org/looking-through-glass Looking Through Glass] (1943), script
*The Flemish Farm (1943), screenwriter (credited as "Jill Dell")
*[https://player.bfi.org.uk/free/film/watch-out-of-chaos-1944-online Out of Chaos] (1944), writer and director
*[https://www.bfi.org.uk/films-tv-people/4ce2b69e74e27 London Terminus] (1944), script
*[https://player.bfi.org.uk/free/film/watch-way-we-live-1946-online The Way We Live] (1946), writer and director
*[http://www.screenonline.org.uk/film/id/582271/index.html Children of the Ruins] (1948), director
*[https://player.bfi.org.uk/rentals/film/watch-blue-scar-1949-online Blue Scar] (1949), writer and director
*[https://www.bfi.org.uk/films-tv-people/4ce2b69fe8666 To Be a Woman] (1951), writer, director and producer
*The Million Pound Note (1953), screenwriter
*Trouble in Store (1953), uncredited screenwriter
*Windom's Way (1957), screenwriter
*[https://www.bfi.org.uk/films-tv-people/4ce2b78971f4d Who Are the Vandals?] (1967), director
*Two Hours from London (1995)
</div>

== קישורים חיצוניים ==

* [https://www.independent.co.uk/news/jill-craigie-britain-s-pioneering-female-filmmaker-dies-at-85-1132539.html Jill Craigie Britain's pioneering female filmmaker dies at 85], הגארדיאן, 15 בדצמבר 1999

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תסריטאיות קולנוע בריטיות
קטגוריה:פמיניסטיות בריטיות
קטגוריה:במאיות קולנוע בריטיות
קטגוריה:מפיקות קולנוע בריטיות
קטגוריה:אנגלים ממוצא סקוטי
קטגוריה:סוציאליסטיות בריטיות
קטגוריה:סוציאליסטים בריטים
קטגוריה:בריטיות שנולדו ב-1911
קטגוריה:בריטיות שנפטרו ב-1999
קטגוריה:בריטים שנפטרו ב-1999
רק אלוהים יודע, מר אליסון

רוברט מיצ'ם ודבורה קר ב"רק אלוהים יודע, מר אליסון"
רק אלוהים יודע, מר אליסון (באנגלית: Heaven Knows, Mr. Allison) הוא סרט קולנוע אמריקאי משנת 1957 בבימויו של ג'ון יוסטון, עם רוברט מיצ'ם ודברה קר בתפקידים הראשיים.

התסריט מבוסס על רומן בשם זה מאת צ'ארלס שו משנת 1952 המתאר לוחם מארינס ונזירה שנקלעים לאי בדרום האוקיינוס השקט הכבוש על ידי היפנים.

הסרט צולם בשיטת הסינמסקופ בטרינידד וטובגו.

==תקציר העלילה==
שנת 1944, אי שם בדרום האוקיינוס השקט, סירה גומי מתנודדת על הגלים ובתוכה לוחם מרינס קורפורל אליסון (רוברט מיצ'ם) שננטש בקרב. הוא מגיע לאי ולאחר שיטוט קצר הוא מגלה מחנה צריפים קטן ובו כנסייה ונזירה אחת שמציגה עצמה בשם האחות אנג'לה (דברה קר). גם היא ננטשה באי לאחר שתושביו המעטים נמלטו מפחד היפנים והיא נשארה לטפל בכומר הקשיש שמת כעבור זמן קצר.

הם מתחילים לשתף פעולה כדי לשרוד למרות ההבדלים הגדולים בין שניהם. היא קוראת לו "מר אליסון" והוא קורא לה "גבירתי" (ma'am). הם מתחילים לבנות רפסודה כדי לשוט לפיג'י אך יפנים משתלטים על האי והכנסייה וכל הצריפים עולים באש. אליסון מוצא מערה בה הם מתחבאים. הוא מצליח להתגנב למחנה היפנים ולגנוב אוכל. עם הזמן הוא מתאהב בה ומפני שעדיין לא אשרה את נדריה לנזירות הוא מבקש להתחתן אתה אך היא מסרבת כי היא קשורה לישו ואלוהים.

היפנים עוזבים את האי ואליסון מוצא שם שוב מזון ובקבוקי סאקה. הוא משתכר ואומר לאנג'לה כי הם כמו אדם וחווה בגן עדן. זה מכעיס אותה והוא בורחת ממנו בגשם שוטף ומצטננת. בינתיים חוזרים היפנים ואליסון מתגנב למחנה שלהם כדי לגנוב שמיכות, מתגלה על ידי חייל והורג אותו. אנג'לה קודחת מחום ואליסון מטפל בה.

היפנים מחפשים אחריהם בכל האי ובשלב מסוים מוכנה אנג'לה להתמסר להם אך אליסון מונע ממנה. לבסוף מתחילה הפגזה של האמריקאים על האי לפני נחיתה. אליסון מתגנב לתותחי החוף היפנים, מחבל בהם ונפצע. האמריקאים כובשים את האי ואליסון הפצוע מפונה משם כשאנג'לה לידו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוברט מיצ'ם
|קורפורל אליסון
|לוחם בחיל הנחתים
|-
|דברה קר
|האחות אנג'לה
|נזירה
|}

==פרסים==
* דבורה קר הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה.
* מועמדות לפרס אוסקר לתסריט המעובד הטוב ביותר - ג'ון יוסטון וג'ון לי מהין
* רוברט מיצם היה מועמד לפרס באפט"א לשחקן הטוב ביותר בתפקיד ראשי
* מועמדות לפרס באפט"א לסרט הטוב ביותר מכל מקור

==קישורים חיצוניים==

*[https://www.tcm.com/tcmdb/title/77630/heaven-knows-mr-allison#overview רק אלוהים יודע, מר אליסון], באתר TCM
* [https://www.youtube.com/watch?v=GVsxx2TlKrc קדימון לרק אלוהים יודע, מר אליסון], באתר יוטיוב
* [https://www.youtube.com/watch?v=SoXcxeVskbU הסצנה הסופית של רק אלוהים יודע, מר אליסון], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1957
קטגוריה:סרטי מלחמת העולם השנייה
קטגוריה:סרטים אמריקאיים מבוססי ספרים
קטגוריה:סרטי מלחמה
קטגוריה:סרטי דרמה רומנטית
קטגוריה:סרטי נצרות
קטגוריה:סרטי דברה קר
דייוויד הנרי סאוטר

דייוויד הנרי סאוטר (באנגלית: David Henry Souter; 30 במרץ 1862 – 22 בספטמבר 1935) היה אמן ועיתונאי אוסטרלי. הוא יצר בצבעי מים אך המוניטין שלו נשען על עבודתו בשחור-לבן.<ref>Serle, Percival (1949). "Souter, David". Dictionary of Australian Biography. Sydney: Angus and Robertson.</ref>

== ביוגרפיה ==
סאוטר נולד באברדין, סקוטלנד, בנם של דייוויד הנרי סאוטר, מהנדס, ואשתו אן סמית, גרנט. <ref></ref> הוא עבר חניכות אצל צייר ויוצר שלטים כשהיה בן 12. סאוטר למד אמנות בסניף המקומי של בית הספר דרום קנזינגטון. תרם איורים לכתב עת מקומי משנת 1880. הוא נסע לנטאל בדרום אפריקה, בשנת 1881, שם עסק בעיתונות. 

סאוטר התחתן עם ג'סי סוונסון ב-17 בפברואר 1886, וביחד הם עברו למלבורן, אוסטרליה, והתיישבו בשנת 1887 בסידני. בסידני השיג סאוטר עבודה אצל ג'ון סנדס שם עבד כמאייר זמן מה לפני שעבר לוויליאם ברוקס ושות' בע"מ.

סוטר תרם איורים ל"טריביון", ובשנת 1888 הקים אגודת אמנים והפך לנשיאה. 

בשנת 1892 החל לתרום רישומים ל"בולטין", ולמשך תקופה של 35 שנים ייצר לפחות ציור אחד לכל גיליון. ישנם סיפורים שונים על דמות החתול שהופיעו בתדירות רבה בציוריו, <ref></ref>

סאוטר היה עורך של "אמנות ואדריכלות" בין השנים 1904 ל-1911, ובמשך שנים רבות היה קשור לוויליאם ברוקס ואייר רבים מספרי הלימוד שהופקו על ידם.

סאוטר נפטר בפתאומיות בביתו בבונדי, ניו סאות' ויילס ב-22 בספטמבר 1935, והותיר אחריו שני בנים ושלוש בנות. 

עשרה מציורי צבעי המים של סאוטר הוצגו בתערוכת אגודת האמנים שהתקיימה במלבורן בשנת 1907. אלבום ובו אוסף של עבודותיו נמצא בספרייה הציבורית במלבורן. אוסף של קריקטורותיו ממלחמת העולם הראשונה, שהודפס מחדש מתוך כתב העת סטוק וסטיישן, פורסם בסידני בשנת 1915.

== גלריה ==
<gallery mode="packed" heights="170">
RedCrossNursen.jpg|כרזה לצלב האדום
Souter, David Henry - cover of The Lone Hand (1909).jpg|כריכת ספר
Souter, David Henry - Mermaid with Companion (1907).jpg|נימפה ובן זוגה
Souter, David Henry - Sheep Amongst the Trees (1931).jpg|כבשה בין העצים
</gallery>
== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1862
קטגוריה:נפטרים ב-1935
שרה קופיו סולם

שרה קופיו סולם (באיטלקית: Sarra Coppio, Copia, Coppia; 1592 – 1641) הייתה משוררת וסופרת יהודייה-איטלקייה שחיה בוונציה. שם נעוריה סקופיו שפרושו עקרב והיא נישאה ליעקב סולם שהיה בנקאי, שאחיו, אף הוא בנקאי, היה פטרונו של המלחין סלומונה רוסי. קופיו ניהלה יחסי אהבה סוערים בהתכתבות עם אנסלדו צ'בה <small></small>, מחזאי איטלקי מגנואה, אותו לא פגשה מעולם.

== ביוגרפיה ==
קופיו נולדה בוונציה, בת למשפחה יהודית, קיבלה חינוך יהודי ואיטלקי ולמדה יוונית עתיקה, לטינית ועברית וכן את התנ"ך והברית החדשה.

משפחת קופיו הייתה משפחת סוחרים שמוצאה כנראה מהקהילה היהודית במודנה. בסביבות שנת 1613 נשאה קופיו לג'יאקוב סולם, שהיה אף הוא ממוצא מודני. לזוג נולדה בת יחידה שנפטרה בגיל עשרה חודשים.

קופיו הייתה בעלת ידע מעמיק בתחום הספרותי, המוזיקלי, ההיסטורי והתאולוגי. היא למדה פילוסופיה ואסטרולוגיה והכירה טקסטים לטיניים, עבריים וספרדים. היא חייבת חלק גדול מהשכלתה ללאונה מודנה, שלה הוא הקדיש את הטרגדיה אסתר (La reina Esther).

היא אף ניסתה את כוחה ביצירות ספרותיות, מהן נותר אך מעט. בביתה התקיים סלון ספרותי שהיה פתוח לא רק ליהודים, אלא גם לאינטלקטואלים נוצרים ובהם גם באלדאסארה בוניפאקיו <small></small>.

==הוויכוח בנושא הדת והישארות הנפש==
קופיו ניהלה התכתבויות עם אנסאלדו צ'בה, מחבר הספר אסתר. מההתכתבות הזאת נותרו רק המכתבים שהוא שלח אליה, בהם הוא מנסה לשכנע אותה להמיר את דתה לנצרות. קופיו, שהייתה גאה בהשתייכות לקהילה היהודית סירבה.

בעקבות הדיון הזה כתבה קופיו את המניפסטו "בו היא מפריכה ומוכיחה את סניור בלדסארה בוניפציו על ההאשמה הכוזבת שלו שהיא מכחישה את נצחיות הנפש".

== קישורים חיצוניים ==

* 
* 

==הערות שוליים==

קטגוריה:יהודיות איטלקיות
קטגוריה:משוררים איטלקים
קטגוריה:סופרים יהודים איטלקים
קטגוריה:משוררים יהודים איטלקים
קטגוריה:משוררות יהודיות
קטגוריה:משוררות איטלקיות
קטגוריה:סופרות יהודיות
קטגוריה:סופרים יהודים
קטגוריה:סופרות איטלקיות
קטגוריה:ילידי 1592
קטגוריה:נפטרים ב-1641
כריסטה ויליאמס

כריסטה ויליאמס (; 5 בפברואר 1926 – 28 ביולי 2012) הייתה זמרת גרמנייה.

== ביוגרפיה ==
ויליאמס נולדה ב-5 בפברואר 1926, בעיר קניגסברג ב. בגיל שנה, עברה עם משפחתה לגלזנקירכן-ארל וב-1942, עברה למינכן עקב מלחמת העולם השנייה. לאחר המלחמה, חזרה שוב לעיירה גלזנקירכן-ארל שם התגוררה עד 1971.

תחילה, ויליאמס למדה ועבדה כמוזיקאית אופראית. היא למדה פיתוח קול, נגינה על נבל ועל קונסרבטוריון בבית הספר הגבוה למוזיקה ולאמנויות הבמה במינכן. אף על פי שעבדה כאופראית, ויליאמס נהגה לשמוע מוזיקת ג'אז אמריקאית. היא אף ציינה כי הזמרת אלה פיצג'רלד הייתה ההשראה שלה כשהייתה צעירה. בשנת 1957, חתמה ויליאמס חוזה הקלטות עם חברת התקליטים "דקה". באותה שנה, הוציאה שני סינגלים, "Oh, diese Männer" ו-"et Blacky Serenade".

ב-22 בפברואר 1959, ויליאמס ניצחה בקדם השווייצרי לאירוויזיון 1959, ונבחרה לייצג את מדינתה באירוויזיון. ב-11 במרץ 1959, היא הופיעה על בימת האירוויזיון, שמינית בסדר ההופעות, עם השיר "Irgendwoher". בתום ספירת הנקודות, ויליאמס הגיעה למקום הרביעי עם 14 נקודות. בשנת 1962, חתמה ויליאמס חוזה הקלטות עם חברת התקליטים "Ariola". באותה השנה, נישאה לפסנתרן אלברט הוויג. בשנת 1968, פרשה מהקריירה המוזיקה והחלה לעבוד כמורה בבית ספר במינכן.

== פילמוגרפיה ==
* 1957: Les Nuits du Perroquet vert
* 1957: Es wird alles wieder gut
* 1957: Les Jolies jambes de Dolores
* 1959: Alle Tage ist kein Sonntag
* 1959: Le Retour de Bobby Dodd
* 1960: Das hab 'i in Paris gelernt
* 1960: Pension Schöller
* 1961: Schlagerparade 1961

== קישורים חיצוניים ==

== הערות שוליים ==

קטגוריה:זמרות גרמניות
קטגוריה:זמרות שווייצריות
קטגוריה:שחקניות גרמניות
קטגוריה:מורות למוזיקה
קטגוריה:משתתפי אירוויזיון 1959
קטגוריה:נציגי שווייץ באירוויזיון
קטגוריה:גרמניות שנולדו ב-1926
קטגוריה:גרמנים שנולדו ב-1926
קטגוריה:נפטרות ב-2012
Irgendwoher

"Irgendwoher" (בעברית: "אי שם") הוא סינגל שהוקלט על ידי הזמרת הגרמנייה כריסטה ויליאמס. השיר נכתב והולחן על ידי לותר לופלר. השיר יצא לאור בהוצאת חברת התקליטים "דקה".

== רקע ==
ויליאמס ביצעה את השיר לראשונה ב-22 בפברואר 1959, בגמר הקדם השווייצרי לאירוויזיון 1959. בתום הערב, חבר השופטים הכריז כי ויליאמס נבחרה לייצג את שווייץ באירוויזיון. במרכז מילות השיר, ויליאמס שרה לאהוב ליבה וקוראת לו לחזור לזרועותיה, כיוון שהיא לא רוצה למות ערירית.

== באירוויזיון ==
ב-11 במרץ 1959, השיר בוצע על ידי ויליאמס באירוויזיון. ויליאמס שובצה שמינית בסדר ההופעות, לפני אוסטריה ואחרי שוודיה. השיר זכה במקום הרביעי עם 14 נקודות.

== קישורים חיצוניים ==

== הערות שוליים ==

קטגוריה:שירי 1959
קטגוריה:סינגלים מ-1959
קטגוריה:שירי אירוויזיון 1959
קטגוריה:שירי שווייץ באירוויזיון
קטגוריה:שירים בגרמנית
קטגוריה:שירי אהבה
קטגוריה:בלדות
מקיטה

מסור עגול, עם ידית אחורית
מסור "ג'יגסו" (jigsaw) עם סוללה נטענת חזקה 4.0Ah
מקיטה (ביפנית: マキタ株式会社, באנגלית: Makita Corporation, TYO: 6586) הוא תאגיד יפני ויצרן של כלי עבודה חשמליים. תאגיד מקיטה נוסד ב-21 במרץ 1915, ומטהו שוכן באנג'ו, יפן. באחריות התאגיד ישנם מפעלים בברזיל, סין, יפן, מקסיקו, רומניה, בריטניה, גרמניה, דובאי, תאילנד וארצות הברית. בשנת 2012 המכירות השנתיות עמדו על 2.9 מיליארד דולר.<ref></ref><ref></ref>

== היסטוריה ==
במרץ 1915 ייסד מוסאבורו מקיטה (נולד בשנת 1893)<ref></ref> את "מפעלי החשמל של מקיטה" בנגויה, איצ'י, יפן והחל למכור ולתקן ציוד תאורה, מנועים ושנאים.<ref></ref> בשנת 1958, מקיטה שיווקה מקצוע חשמלי נייד ביפן והפכה ליצרן כלי חשמל בשנה שלאחר מכן. באפריל 1969 הם הציגו את המקדחה המופעלת באמצעות סוללה 6500D (כלי החשמל הנטען הראשון). בדצמבר 1978 הם השיקו את המקדחה הנטענת 6010D (הכלי הראשון שהשתמש בסוללות קדמיום ניקל). באוגוסט 1997 הוצגה מקדחה-מברגה נטענת 6213D בתערוכת החומרה בשיקגו (כלי הסוללה הראשון של ניקל הידריד). בפברואר 2005 הושק ה-TD130D (כלי סוללת הליתיום-יון הראשון).

מקיטה מוציאה רבים מכלי החשמל שלה בתיבות אריזה תואמות של Systainer. בשנת 2011 מקיטה רשמה עיצוב עבור גרסת "מקפאק" משלה על שם יוז'י יאמאמוטו וקייוזומי קוקאווה.

== קישורים חיצוניים ==

* 

== הערות שוליים ==

קטגוריה:חברות הנסחרות בבורסה לניירות ערך בטוקיו
קטגוריה:יצרני כלי עבודה חשמליים
קרחון שומייקר

קרחון שומייקר (באנגלית: Shoemaker Glacier) הוא קרחון יובלי, בהרי הצלב הדרומי, באזור חוף בורכגרווינק בארץ ויקטוריה, שבאנטארקטיקה.

הקרחון זורם לכיוון מזרח, לאורך המורדות הדרומיים של גבעות דיילי.

הקרחון נשפך אל קרחון אוויאייטור.

== היסטוריה ==
=== גילוי ומיפוי הקרחון ===

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של לוטננט (לימים קפטן) בריאן ה. שומייקר (Brian H. Shoemaker), מצי ארצות הברית, שהיה טייס מסוקים בטייסת VX-6, בתחנת מקמרדו בשנת 1967.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:13763 קרחון שומייקר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131559 קרחון שומייקר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13207&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון שומייקר] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6625235.html קרחון שומייקר] באתר mindat
* [https://www.meteoblue.com/en/weather/current/shoemaker-glacier_antarctica_6625235 מזג אוויר נוכחי עדכני בקרחון שומייקר]
** [https://www.meteoblue.com/en/weather/14-days/shoemaker-glacier_antarctica_6625235 תחזית מזג אוויר עדכנית ארוכת טווח עבור קרחון שומייקר]
** [https://www.meteoblue.com/en/weather/historyclimate/weatherarchive/shoemaker-glacier_antarctica_6625235 נתוני מזג אוויר היסטוריים עבור קרחון שומייקר]
** [https://www.meteoblue.com/en/weather/archive/yearcomparison/shoemaker-glacier_antarctica_6625235 סטטיסטיקות מזג אוויר עבור קרחון שומייקר]

== הערות שוליים ==

שומייקר
שומייקר
טרינקומלי

טרינקומלי (בסינהלית: ත්‍රිකුණාමළය; בטמילית: திருகோணமலை; באנגלית: Trincomalee), הידוע גם בשם גוקנה (באנגלית: Gokanna) ובשם גוקרנה (באנגלית: Gokarna), היא עיר במחוז המזרח , סרי לנקה. באזור העיר, נמצא מקדש קונסוואראם .

== היסטוריה ==

ב-25 באוגוסט – 3 בספטמבר 1782, התרחש באזור העיר, כחלק ממלחמת העצמאות של ארצות הברית, קרב טרינקומלי .

== גאוגרפיה ==
העיר ממוקמת כ-236 ק"מ מבירת סרי לנקה, סרי ג'ייוורדנפורה-קוטה. בנוסף, העיר נמצאת ליד מפרץ טרינקומלי .

== תנועה ותחבורה ==
העיר נמצאת ליד הכבישים הלאומיים A6, A12, A15, B340 ו-B424. באזור העיר, נמצא נמל טרינקומלי ושדה התעופה צ'איינה ביי .

== אקלים ==

== גלריה ==
<gallery>
קובץ:Marble beach.JPG|חוף מרבל, טרינקומלי
קובץ:Koneshwaram front view.jpg|מקדש קונסוואראם 
קובץ:Nilaweli Beach on 2020 March.jpg|חוץ נילאבי, טרינקומלי
קובץ:Trincomalee Municipal Public Library.jpg|הספרייה הציבורית העירונית של טרינקומלי
קובץ:Trincomalee War Cemetery 10.jpg|בית הקברות לזכר נפטרי מלחמת העולם השנייה בטרינקומלי
</gallery>

== קישורים חיצוניים ==

* 
* 

== הערות שוליים ==

קטגוריה:סרי לנקה: ערים
קטגוריה:סרי לנקה: ערי נמל
ג'פנה

ג'פנה (בסינהלית: යාපනය; בטמילית: யாழ்ப்பாணம்; באנגלית: Jaffna) היא עיר במחוז הצפון , סרי לנקה. באזור העיר, נמצאים אוניברסיטת ג'פנה , המכללה ההינדית ג'פנה , המכללה המרכזית ג'פנה .

== גאוגרפיה ==
העיר ממוקמת כ-305 ק"מ מבירת סרי לנקה, סרי ג'ייוורדנפורה-קוטה. בנוסף, העיר נמצאת על חצי האי ג'פנה .

== תנועה ותחבורה ==
העיר ממוקמת ליד הכבישים הלאומיים A9, AB16, AB17, AB18, AB19, AB20, AB21, B165, B198, B305, B315 ו-B399. בנוסף, באזור העיר, פועל נמל התעופה הבין-לאומי של ג'פנה .

== אקלים ==

== ערים תאומות ==
* 
* 

== גלריה ==
<gallery>
קובץ:Jaffna library.jpg|הגלריה הציבורית בג'פנה
קובץ:Mosque in Jaffna.jpg|מסגד בג'פנה
קובץ:St. James' Church, Gurunagar.jpg|כנסיית סיינט ג'יימס, ג'פנה
קובץ:Jaffna Fort after bomb attack, Sri Lanka.jpg|מבצר ג'פנה
קובץ:Paradise in Jaffna.jpg|חוף הים בג'פנה
</gallery>

== לקריאה נוספת ==
<div class="mw-content-ltr">
* 
*
* 
* 
*
*
</div>

== קישורים חיצוניים ==

* 
* 

== הערות שוליים ==

קטגוריה:סרי לנקה: ערים
קטגוריה:יישובים שהוקמו ב-1621
קטגוריה:סרי לנקה: ערי נמל
קורונגלה

קורונגלה (בסינהלית: කුරුණෑගල; בטמילית: குருணாகல்; באנגלית: Kurunegala) היא עיר במחוז הצפון-מערב , סרי לנקה.

== גאוגרפיה ==
העיר ממוקמת כ-82.5 ק"מ מבירת סרי לנקה, סרי ג'ייוורדנפורה-קוטה.

== תנועה ותחבורה ==
העיר ממוקמת ליד הכבישים הלאומיים A6, A10, B82, B87, B247, B300 ו-B611. בנוסף, באזור העיר, נמצאת תחנת הרכבת קורונגלה .

== אקלים ==

== גלריה ==
<gallery>
קובץ:Clock Tower (Kurunegala).JPG|מגדל השעון , קורונגלה
קובץ:Athkanda_Raja_Maha_Viharaya.jpg|המקדש המלכותי את'קנדה, קורונגלה
קובץ:Town Hall Kurunegala.JPG|בניין העירייה
קובץ:Welagedara stadium kurunegala 4.JPG|אצטדיון ולגדרה , קורונגלה
קובץ:Kurunegala Fair Plantains1.jpg|דוכן בננות בקורונגלה
</gallery>

== קישורים חיצוניים ==

* 
* 

== הערות שוליים ==

קטגוריה:סרי לנקה: ערים
רטנאפורה

רטנאפורה (בסינהלית: රත්නපුර; בטמילית: இரத்தினபுரி; באנגלית: Ratnapura) היא עיר במחוז סבראגמובה , סרי לנקה.

== גאוגרפיה ==
העיר ממוקמת כ-62 ק"מ מבירת סרי לנקה, סרי ג'ייוורדנפורה-קוטה. בנוסף, העיר נמצאת ליד הנהר קולו גנגה .

== תנועה ותחבורה ==
העיר נמצאת ליד הכבישים הלאומיים A4, A8, B390, B391, B495 ו-B589.

== אקלים ==

== גלריה ==
<gallery>
קובץ:Ratnapura Clock Tower.jpg|מגדל השעון ברטנאפורה
קובץ:Kudugal Watta, Ratnapura, Sri Lanka - panoramio.jpg|מראה רחוב ברטנאפורה
קובץ:Donated House26.jpg|בית ברטנאפורה
קובץ:Ratnapura St.Aloysius College Main Building.jpg|מכללת סיינט אלויסויס 
</gallery>

== קישורים חיצוניים ==

* 
* 

== הערות שוליים ==

קטגוריה:סרי לנקה: ערים
בדולה

בדולה (בסינהלית: බදුල්ල; בטמילית: பதுளை; באנגלית: Badulla) היא עיר במחוז אובה , סרי לנקה.

== גאוגרפיה ==
העיר ממוקמת כ-129 ק"מ מבירת סרי לנקה, סרי ג'ייוורדנפורה-קוטה. בנוסף, העיר ממוקת ליד הנהר בדולו אויה (Badulu Oya).

== תנועה ותחבורה ==
העיר נמצאת ליד הכבישים הלאומיים A5 ו-B97. בנוסף, העיר נמצאת ליד תחנת הרכבת בדולה .
== אקלים ==

== גלריה ==
<gallery>
קובץ:Badulla Clock Tower.JPG|מגדל השעון בבדולה
קובץ:SL Badulla asv2020-01 img15 Muthiyangana Temple.jpg|מוטיאנגנה רג'א מהא וויהר 
קובץ:Badulla Kataragama devale 3.JPG|בדולה קטרגמה דבלאיה 
קובץ:Welekade old market- Badulla.JPG|השוק העתיק וולקאדה 
קובץ:SL Badulla asv2020-01 img22 StMark Church.jpg|כנסיית סן-מרקו 
</gallery>

== קישורים חיצוניים ==

* 
* 

== הערות שוליים ==

קטגוריה:סרי לנקה: ערים
וסלי לוטואה

וסלי לוטואה (בצרפתית: ; נולד ב-25 באוגוסט 1987) הוא כדורגלן עבר צרפתי ממוצא קלדוני, ששיחק בעמדת הבלם.

==קריירה==
לוטואה התחיל את הקריירה שלו בקבוצת הנוער של אפרנאיי שמפן, בגיל 16 הצטרף לאנטנטה וכעבור שנה הצטרף לקבוצה הבוגרת של אפרנאיי, במדיה שיחק ארבע עונות. בקיץ , הצטרף לקומפיין.

ב-26 באפריל 2010, לוטואה חתם לשלוש שנים בסדאן מהליגה הצרפתית השנייה. החוזה נכנס לתוקף ביולי 2010. ב-27 באוגוסט, לוטואה ערך את הופעת הבכורה שלו בקבוצה בניצחון 0–3 נגד אנז'ה. ב-29 ביולי 2011, לוטואה הבקיע את שער הבכורה שלו בקבוצה בניצחון 0–2 נגד נאנט.

ב-31 בינואר 2012, לוטואה חתם בלוריאן מהליגה הצרפתית הראשונה. ב-11 בפברואר, לוטואה ערך את הופעת הבכורה שלו בקבוצה בתיקו 1-1 נגד אוסר. ב-28 באוקטובר 2012, לוטואה הבקיע את שער הבכורה שלו בליגה הראשונה בתיקו 4-4 נגד אז'אקסיו.

ב-9 ביולי 2017, לוטואה חתם בדיז'ון.

==קישורים חיצוניים==

קטגוריה:כדורגלנים צרפתים
קטגוריה:כדורגלנים ניו קלדונים
קטגוריה:בלמי כדורגל צרפתים
קטגוריה:בלמי כדורגל ניו קלדונים
קטגוריה:כדורגלני סדאן
קטגוריה:כדורגלני לוריאן
קטגוריה:כדורגלני דיז'ון
קטגוריה:צרפתים שנולדו ב-1987
רוני בר הדס

רוני בר הדס (נולדה ב-6 בדצמבר 1995) היא זמרת-יוצרת, מוזיקאית ומלחינה ישראלית.

==ביוגרפיה==
בר הדס נולדה בתל אביב בשנת 1995. למדה בתלמה ילין במגמת מוזיקה כזמרת קלאסית, ובצבא שירתה בלהקה צבאית כזמרת וגיטריסטית. אחיה הוא המוזיקאי גיל בר הדס.

==קריירה==
לאחר השירות הצבאי ניגנה בר הדס בלהקת פוטו מריאנה ובלהקות שליוו את דניאל רובין ויעל איזנברג. היא שיתפה פעולה עם מוזיקאים רבים ביניהם אחיה גיל בר הדס, אביגייל רוז, תומר ישעיהו, יעל שושנה כהן ואחרים. במקביל החלה לעבוד על אלבום הבכורה "Calm the Beast" בשפה האנגלית שהפיקה ביחד עם צח דרורי. באלבום השתתפו בין היתר מתי גלעד, יואב ארבל, מאיה בלזיצמן ואחרים. האלבום יצא בשנת 2020 ובר הדס כתבה והלחינה את כל שיריו. שירי האלבום הושמעו בתחנות רדיו רבות בהן גלגלצ, כאן 88 ואקו 99FM, והוא זכה לביקורות חיוביות בישראל ומחוצה לה. שיר הנושא זכה לצפיות והשמעות רבות במדיה ונכנס לפלייליסט של גלגלצ ולבחירת העורכים של כאן 88.

בר הדס הופיעה עם להקתה ברחבי הארץ, בין היתר בפסטיבלי אינדינגב, יערות מנשה וניגנה בהופעה "תמונת אישה" שהוקדשה לשיריה של תרצה אתר. בפסטיבל הפסנתר ניגנה לצד אלונה טוראל. לבר הדס הוקדשה תוכנית במסגרת ג'אם 88.

בנובמבר 2021 השתתפה יחד עם אחיה, גיל במופע המחווה לבני אמדורסקי ״טוב לי לשיר לעולם״ כחלק מפסטיבל תיאטרון ירושלים. שם ביצעו שירים יחד עם שלום חנוך, אסף אמדורסקי קרן אן, רונה קינן ורבקה מיכאלי ובליווי התזמורת הסימפונית ירושלים.

בראשית שנת 2022 ביצעה עם אחיה גיל את השיר "בלילה" מאת יורם טהרלב. הביצוע הופיע ביעלה ויבוא - פרויקט המחווה לשירי יורם טהרלב שהפיק אייל מזיג.

בפברואר 2022 יצא סינגל ראשון, "Is It Love", ונכנס לבחירות העורכים של כאן 88.

==קישורים חיצוניים==

* [https://pulsemusicmagazine.com/roni-bar-hadas/?fbclid=IwAR1WNeRULqBOYmg7P-uE8sekyUuzVRaETa3w1d80Vgr-fa8AaPKoh66U1mM/ כתבה באתר המוזיקה, Pulse: Find Your Rhythm]
* [http://www.itsallindie.com/2020/04/roni-bar-hadas-shares-new-track-youre.html?fbclid=IwAR2HVub22sS63zsbYQ4dss_yiNavmFD_kyuXQOlUErJfgepSp0CNwQ0gdBY כתבה וביקורת באתר המוזיקה, It's all Indie]
* 

==הערות שוליים==

קטגוריה:זמרות ישראליות
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות רוק ישראליות
קטגוריה:זמרי רוק ישראלים
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות אינדי ישראליות
קטגוריה:מוזיקאיות ישראליות
קטגוריה:מוזיקאים ישראלים
קטגוריה:מלחינות ישראליות
קטגוריה:מלחינים ישראלים
קטגוריה:גיטריסטים ישראלים
קטגוריה:בסיסטים ישראלים
קטגוריה:בסיסטיות ישראליות
קטגוריה:בוגרות תלמה ילין
קטגוריה:חברות להקות צבאיות ישראליות
קטגוריה:זמרים ישראלים
קטגוריה:גיטריסטיות ישראליות
קטגוריה:בוגרי תלמה ילין
קטגוריה:חברי להקות צבאיות ישראליות
קטגוריה:זמרות מצו סופרן
קטגוריה:ישראליות שנולדו ב-1995
קטגוריה:ישראלים שנולדו ב-1995
Qinetiq Mercator

Qinetiq Mercator 1 היא מערכת חישה מרחוק בריטית/בלגית המשתמשת בגרסה של כלי הטיס הבלתי מאויש (UAV) של Qinetiq Zephyr High Altitude Long Endurance כפלטפורמה. הכלי נקרא מדוזה.

כלי הסיור תוכנן על ידי מכון המחקר הבלגי VITO. המל"ט נועד לספק חישה מרחוק לניהול שיטפונות, הקלה על אסונות, איתור שריפות ולניטור סביבתי וחקלאי.

Mercator נוסה לראשונה ב-2012.

== היבטים טכניים ==
* משקל 32&nbsp;ק"ג
* מוטת כנפיים: 18 מ'<ref>[http://www.mil.be/aircomp/subject/index.asp?LAN=nl&FILE=&ID=1922&PAGE=43&MENU=0 Qinetic Mercator 1]</ref>

== קישורים חיצוניים ==
* [http://news.bbc.co.uk/2/hi/science/nature/4721091.stm 'מטוסים נצחיים' שישגיחו עלינו]
* [http://www.pegasus4europe.com פגסוס]
*פרויקט דחף סולארי

== הערות שוליים ==

קטגוריה:כלי טיס בלתי מאוישים
קטגוריה:דפים עם תרגומים שלא נסקרו
פולקסווגן ארטאון

פולקסווגן ארטאון (באנגלית: Volkswagen Arteon) היא מכונית קומפקטית במרכב קופה או סטיישן (בדגם שטוניג ברייק) שמיוצרת על ידי פולקסווגן משנת 2017. היא הוצגה בתערוכת הרכב הבינלאומית של ז'נבה בשנת 2017 והגיעה לישראל בשנת 2021.

== מפרט טכני ==
הארטאון כוללת מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס או מנוע טורבו בנזין I4 צילנדרים בנפח 2.0 ליטרים המספק כ-190 או 280 כוחות סוס. היצע מנועי הדיזל כולל מנוע טורבו דיזל בנפח 2.0 ליטרים המספק כ־150 או 190 או 240 כוחות סוס בגרסת הבי-טורבו.

== מתיחת פנים 2020 ==
בשנת 2020 עברה הארטאון מתיחת פנים, הכוללת עיצוב חדש לגלגלים ולפגושים עדכון האבזור והוספת שלוש גרסאות חדשות.

=== הגרסאות ===
מתיחת הפנים בשנת 2020 הוסיפה מרכב סטיישן ושתי גרסאות חדשות (גרסה עם מנוע היברידי נטען אין וגרסת ביצועים הנקראת ארטאון R). הגרסה הראשונה, ארטאון שטוניג ברייק גרסה בעלת מרכב סטיישן הכוללת מנוע אותם היצע מנועים (מנועי בנזין ודיזל). היא הוצגה יחד עם מתיחת הפנים בשנת 2020. הגרסה השנייה, ארטאון R בעבר הציעה פולקסווגן חבילת R ליין הנותן לדגם מראה ספורטיבי בלבד לאחר מתיחת הפנים הציגה פולקסווגן דגם "ביצועים" הכולל מנוע טורבו בנזין I4 צילנדרים בנפח 2.0 ליטרים המספק כ-320 כוחות סוס. הוא הוצג יחד עם מתיחת הפנים. הגרסה השלישית, ארטאון היברידי פלאג-אין גרסה בעלת מערכת הנעה היברידית נטענת הכוללת מנוע טורבו בנזין I4 צילנדרים בנפח 1.4 ליטרים עם מנוע חשמלי. שני המנועים מספקים יחד 218 כוחות סוס. טוח הנסיעה החשמלי הוא 53 קילומטרים.

== גלריה ==
<gallery widths="220" heights="135">
קובץ:2017-03-07 Geneva Motor Show 0829.JPG|לפני מתיחת הפנים
קובץ:Volkswagen Arteon FL IMG 3736.jpg|אחרי מתיחת הפנים
קובץ:VW Arteon Shooting Brake 2.0 TSI 4Motion R-Line – f 30012021.jpg|דגם השטוניג ברייק
קובץ:VW Arteon R.jpg|גרסת הביצועים R
</gallery>

== קישורים חיצוניים ==

* 

== הערות שוליים ==

ארטאון
קטגוריה:מכוניות קופה
קטגוריה:מכוניות סטיישן
קטגוריה:מכוניות ספורט
קטגוריה:מכוניות היברידיות
קטגוריה:כלי רכב המיוצרים בסין
קטגוריה:כלי רכב המורכבים בגרמניה
קטגוריה:כלי רכב המורכבים במלזיה
קטגוריה:דגמי מכוניות שהושקו ב-2017
קיה אקסיד

קיה אקסיד (באנגלית: Kia XCeed) היא מכונית קומפקטית במרכב קרוסאובר בעלת חמישה מקומות, שמיוצרת על ידי קיה משנת 2019. היא הוצגה ביולי 2019 והגיעה לישראל בדצמבר 2019. האקסיד מבוססת על קיה סיד ומהווה כגרסת הקרוסאובר שלה.

== מפרט טכני ==
חמישה מנועים (4 בנזין 1 דיזל).

האקסיד כוללת מנועי בנזין בנפחי 1.0 ליטר בהספק 120 כ"ס המספק תאוצה של 0-100 קמ"ש בתוך 11.3 שניות ומהירות מרבית של 186 קמ"ש. המנוע השני בנפח 1.4 ליטרים בהספק 140 כ"ס המספק תאוצה של 0-100 קמ"ש בתוך 9.5 שניות ומהירות מרבית של 200 קמ"ש. המנוע השלישי בנפח 1.6 ליטרים בהספק 204 כ"ס המספק תאוצה של 0-100 קמ"ש בתוך 7.5 שניות ומהירות מרבית של 220 קמ"ש. המנוע הרביעי בנפח 1.5 ליטר טורבו בהספק 160 כ"ס המספק תאוצה של 0-100 קמ"ש בתוך 8.6 שניות.

המנוע החמישי הוא מנוע דיזל בנפח 1.6 ליטר טורבו המספק כ-115 כ"ס או 136 כ"ס המספק תאוצה של 0-100 קמ"ש בתוך 11.1 שניות או 10.1 שניות.

== קיה אקסיד היבריד פלאג-אין ==
בספטמבר 2019 הציגה קיה את גרסת היבריד פלאג-אין לאקסיד<ref></ref><ref></ref>. הגרסה היברידית פלאג-אין כוללת מערכת הנעה היברידית המשלבת בין מנוע בנזין בנפח 1.6 ליטר עם מנוע חשמלי המספקים יחד 141 כ"ס. סוללת ליתיום-יון בקיבולת 8.9 קוט"ש המספקת טווח נסיעה חשמלי של כ-60 ק"מ.

== מתיחת פנים שנת 2022 ==
ב-18 ביולי 2022 חשפה קיה את מתיחת הפנים לאקסיד<ref></ref>. מתיחת הפנים כוללת את העיצוב המעודכן של רכבי קיה, בתחום ההנעה אין כל שינוי. קיה הוסיפה רמת גימור GT ליין ספורטיבית הכוללת עיצוב ספורטיבי ומנוע בנזין בנפח 1.6 ליטר טורבו המספק 204 כ"ס ומומנט מרבי של 27 קג"מ. תיבת הילוכים כפולת מצמדים בעלת שבעה הילוכים. נתון התאוצה מ-0 ל-100 קמ"ש עומד על 7.5 שניות.

== גלריה ==
<gallery widths="220" heights="135">
קובץ:Kia XCeed IMG 3312.jpg|מבט לקדימה
קובץ:Kia XCeed IMG 2528.jpg|מבט לאחור
קובץ:Kia XCeed IMG 2527.jpg|מבט לצד
</gallery>

== קישורים חיצוניים ==

* 

== הערות שוליים ==

אקסיד
קטגוריה:קרוסאובר
קטגוריה:כלי רכב המורכבים בסלובקיה
קטגוריה:דגמי מכוניות שהושקו ב-2019
GoPuff

גופאף (באנגלית: GoPuff) היא חברה אמריקאית, המפעילה שירות משלוחים מקוון להזמנת חבילות ואספקתן.

שירותי החברה פועלים בכ-650 ערים בארצות הברית ושוויה נאמד בכ-8.9 מיליארד דולר<ref></ref>.

== היסטוריה ==
החברה הוקמה בעיר פילדלפיה, בשנת 2013 על ידי יקיר גולה ורפאל אלישייב, שני סטודנטים שסיפקו שירות של משלוחי נרגילה על פי דרישה.

לאחר תקופה קצרה, התרחבו שירותי החברה והיא החלה לספק מזון וסחורות מחנויות נוחות לערים שונות כגון: סיאטל, בוסטון, פיניקס, ואטלנטה<ref></ref>.

בשנת 2016, גייסה כ-8.25 מיליון דולר בסבב גיוס בהובלת קרן השקעות פרטית<ref></ref>.

בשנת 2019, גייסה כ-750 מיליון דולר, עם התחייבות ל-250 מיליון נוספים, בסבב גיוס בהובלת סופטבנק (SoftBank)<ref></ref>.

בשנת 2020, גייסה כ-380 מיליון דולר בסבב גיוס בהובלת קרן Accel וקפיטל פרטנרס (Capital Partners), השקעה זו העלתה את שווי החברה לסכום של כ-3.9 מיליארד דולר.

בחודש נובמבר 2019, רכשה החברה את רשת המשקאות בוומו (BevMo) תמורת כ-350 מיליון דולר<ref></ref>.

בחודש מרץ 2021, גייסה כ-1.15 מיליארד דולר בסבב גיוס בהובלת קרן Fidelity Management לוקסור קפיטל (Luxor Capital) וקפיטל פרטנרס (Capital Partners)<ref></ref>.

== קישורים חיצוניים ==
* 

== הערות שוליים ==

קטגוריה:חברות אמריקאיות
קטגוריה:אתרי מסחר אלקטרוני אמריקאיים
אנג'לה וורניק בוכדל

הרבה אנג'לה וורניק בוכדל היא הרבה הבכירה של בית הכנסת הרפורמי Central Synagogue במנהטן שבניו יורק, ארצות הברית.

==ביוגרפיה==
בוכדל נולדה בסיאול שבדרום קוריאה ובגיל חמש עברה עם משפחתה לטאקומה שבוושינגטון. אביה הוא יהודי רפורמי ואמה בודהיסטית. גדלה בקהילה רפורמית. בגיל 16 ביקרה בישראל באמצעות קרן ברונפמן עם צעירים יהודיים מארצות הברית. לבוכדל תואר ראשון בלימודי דת.

בגיל 21 עברה גיור. כסטודנטית באוניברסיטת ייל הייתה חברה באחוות "אחוות הגולגולת והעצמות"' והייתה לאחת מהנשים הראשונות שהיו חברות באחווה. בשנת 1999 הוסמכה כחזנית, ובשנת 2001 הוסמכה כרבה על ידי היברו יוניון קולג'. לאחר מכן מונתה כעוזרת הרב וחזנית בבית הכנסת ווסטצ'סטר בסקרסדייל שבמדינת ניו יורק.

בשנת 2006 הצטרפה לבית הכנסת במנהטן כחזנית, ובשנת 2014 נבחרה לתפקיד הרבה הראשית של בית הכנסת. במהלך כהונתה מספר המגיעים לבית הכנסת בערב שבת הוכפל, ורשימת ההמתנה לחברות בבית הכנסת טיפסה ליותר מ־300. בוכדל תומכת בנישואין בין יהודים לשלא יהודים, אם הם מעוניינים לקיים אורח חיים יהודי בביתם, אף ללא גיור.

==קישורים חיצוניים==

* 

==הערות שוליים==

קטגוריה:רבניות רפורמיות
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:חברי אחוות הגולגולת והעצמות
קטגוריה:בוגרות היברו יוניון קולג'
קטגוריה:בוגרי היברו יוניון קולג'
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
ריקרדו פרננדש

ריקרדו ריביירו פרננדש (בפורטוגזית: Ricardo Ribeiro Fernandes; נולד ב-21 באפריל 1978) הוא כדורגלן עבר פורטוגזי ששיחק בעמדת הקשר.

==קריירה==
פרננדש התחיל את הקריירה שלו בקבוצת הילדים של אווש אליה הצטרף בגיל 9. בגיל 18 הצטרף לקבוצת הנוער של מוריירנסה ואף רשם שתי הופעות בקבוצה הבוגרת. בקיץ , פרננדש חתם בפרימונדה במדיה שיחק שלוש שנים ורשם שתי עליות רצופות מהליגה הרביעית לליגה השנייה.

בקיץ , פרננדש חתם בספורטינג ליסבון מליגת העל הפורטוגזית, וכעבור זמן קצר הושאל לסנטה קלרה מהליגה השנייה. עונה לאחר מכן, הושאל לז'יל ויסנטה. לקראת עונת , פרננדש חזר לספורטינג, אך לא זכה בה לדקות משחק רבות ורשם 9 הופעות בקבוצת המילואים של המועדון. בקיץ , פרננדש חתם בפורטו, בה שיחק עונה אחת, העונה בה זכתה פורטו לראשונה בתולדותיה בליגת האלופות. בקיץ , פרננדש חתם באקדמיקה דה קויימברה.

בקיץ , פרננדש חתם באפואל ניקוסיה מליגת העל הקפריסאית, במדיה שיחק שלוש עונות. בקיץ , חתם במטאלורג דונצק מליגת העל האוקראינית, אך כעבור חצי שנה חזר לקפריסין וחתם באנורתוסיס פמגוסטה, ממנה עבר לא.א.ל. לימסול.

ב-4 ביוני 2010, פרננדש חתם בהפועל באר שבע מליגת העל, בה התאחד עם מאמנו בלימסול ניר קלינגר, בה שיחק חצי עונה וחזר למטאלורג דונצק.

בהמשך הקריירה שלו, פרננדש שיחק בפאנטוליקוס, דוקסה קאטוקופיה, אומוניה ניקוסיה, טרופנסה ופלגיירס 1932, עד לפרישתו בקיץ .

==תארים==
; פרימונדה
*הליגה הפורטוגזית הרביעית: 
*הליגה הפורטוגזית השלישית: 

; סנטה קלרה
*הליגה הפורטוגזית השנייה: 

; ספורטינג ליסבון
*הסופר קאפ הפורטוגזי: 

; פורטו
*ליגת העל הפורטוגזית: 
*הסופר קאפ הפורטוגזי: 
*ליגת האלופות: 2003/2004

; אפואל ניקוסיה
*הגביע הקפריסאי: 
*ליגת העל הקפריסאית: 

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני מוריירנסה
קטגוריה:כדורגלני ספורטינג ליסבון
קטגוריה:כדורגלני סנטה קלרה
קטגוריה:כדורגלני ז'יל ויסנטה
קטגוריה:כדורגלני פורטו
קטגוריה:כדורגלני אקדמיקה דה קוימברה
קטגוריה:כדורגלני אפואל ניקוסיה
קטגוריה:כדורגלני מטאלורג דונצק
קטגוריה:כדורגלני אנורתוסיס פמגוסטה
קטגוריה:כדורגלני א.א.ל. לימסול
קטגוריה:כדורגלני הפועל באר שבע
קטגוריה:כדורגלני פאנטוליקוס
קטגוריה:כדורגלני דוקסה קאטוקופיה
קטגוריה:כדורגלני אומוניה ניקוסיה
קטגוריה:כדורגלנים זרים בישראל
קטגוריה:ספורטאים פורטוגזים בקפריסין
קטגוריה:ספורטאים זרים באוקראינה
קטגוריה:ספורטאים פורטוגזים בישראל
קטגוריה:ספורטאים פורטוגזים ביוון
קטגוריה:פורטוגזים שנולדו ב-1978
סייקו טוראי

סייקו טוראי (באנגלית: Seikou Touray; נולד ב-6 ביוני 2000) הוא כדורגלן גמביאני, המשחק בעמדת הקשר ההתקפי בגרנובל מהליגה הצרפתית השנייה בכדורגל.

==קריירה==
טוראי התחיל את הקריירה שלו בקבוצת נוער של סופרסטארס המקומית. בגיל 18, הצטרף לקבוצת הנוער של בית"ר טוברוק מליגת העל לנוער, במדיה כבש 7 שערים בליגה ועוד שניים בגביע.

ב-12 במאי 2019, חתם לחמש עונות במכבי חיפה מליגת העל. בקיץ נבחן בסקציה נס ציונה וב-12 באוגוסט הצטרף לקבוצה. ב-24 באוגוסט, ערך את הופעת הבכורה שלו בליגת העל בהפסד 0–2 למכבי תל אביב. ב-14 בספטמבר, הבקיע את שער הבכורה שלו בקריירה בתיקו 1-1 נגד הפועל תל אביב. בסיום העונה, נס ציונה חזרה לליגה הלאומית וטוראי עזב את המועדון.

את עונת 2020/2021 התחיל כשחקן מכבי חיפה ואף רשם שתי הופעות בליגה במדיה, אך ב-27 בספטמבר הושאל לעירוני קריית שמונה.

ב-19 ביולי 2021, טוראי הושאל להפועל חיפה.

טוראי משמש כקפטן נבחרת גמביה בכדורגל עד גיל 20.

==קישורים חיצוניים==

==הערות שוליים==

קטגוריה:כדורגלנים גמביאנים
קטגוריה:קשרי כדורגל גמביאנים
קטגוריה:כדורגלני מכבי חיפה
קטגוריה:כדורגלני סקציה נס ציונה
קטגוריה:כדורגלני עירוני קריית שמונה
קטגוריה:כדורגלני הפועל חיפה
קטגוריה:כדורגלני גרנובל
קטגוריה:כדורגלנים זרים בישראל
קטגוריה:ספורטאים גמביאנים בישראל
קטגוריה:ספורטאים זרים בצרפת
קטגוריה:גמביאנים שנולדו ב-2000
פלסטין הגדולה

מפת "פלסטין הגדולה" הכוללת את [[ירדן, ישראל (לרבות רמת הגולן), הרשות הפלסטינית ואף את חצי האי סיני.|364x364 פיקסלים]]

פלסטין הגדולה (בערבית: فلسطين الكبرى, בתעתיק מדויק: פלסטין אלְכֻּ֫בְּרָא)<ref></ref> היא מושג אירדנטיסטי המשמש לאומנים פלסטינים המבקשים להקים מדינה פלסטינית על כל שטחי המנדט הבריטי לשעבר, שטחים שכיום נמצאות בהם ישראל והרשות הפלסטינית (הגדה המערבית ורצועת עזה). מספר פקידים של אש"ף הרחיבו את המונח וכללו בו גם את ירדן ואת חצי האי סיני.

המונח סותר את המונחים סוריה הגדולה וארץ ישראל השלמה.

== היסטוריה ==
במאה ה-2 לספירה הוקמה הפרובינקיה הרומית "סוריה פלשתינה", שכללה את שטחי הגולן, צפון ירדן, הרשות הפלסטינית, ישראל ודרום לבנון. לאחר התפרקות האימפריה הרומית פוצל השטח לשלושה מחוזות שונים: פלשתינה פרימה בשטח מישור החוף, הכרמל, השפלה ויהודה ושומרון, פלשתינה טרטיה בשטח שכיום נמצא בשליטת מצרים (חצי האי סיני), בשליטת ישראל (הנגב) ואף בשליטת ירדן (עבר הירדן הדרומי), והמחוז השלישי היה פלשתינה סקונדה בשטח עמק יזרעאל, חלק מיהודה ושומרון והגליל התחתון.

ב-1920, לאחר התפרקות האימפריה העות'מאנית והכיבוש הבריטי באזור הוקם המנדט הבריטי שחפף חלקית את השטחים שמזוהים עם "פלסטין הגדולה". גם אמירות עבר הירדן הוקמה מתוקף המנדט הבריטי באזור אך תנאי הצהרת בלפור לא חלו עליה, בניגוד לשטחי המנדט מעבר לירדן, שם הם כן חלו.

=== ירדן ===
במסיבת עיתונאים הכריז יושב הראש הראשון של אש"ף, אחמד שוקיירי, כי "ירדן היא מולדתו של הארגון לשחרור פלסטין ואנשי ירדן הם אנשיה", מלבד זאת הוא גם הצהיר כי "חזרת הגדה המזרחית לארץ האם היא צעד בסיסי בדרך להחזרת המולדת הגנובה"<ref></ref>.

במהלך מלחמת האזרחים הירדנית שפרצה בירדן בין מספר קבוצות גרילה לצבא הירדני בספטמבר 1970, הצליחו הפלסטינים להשתלט על כמה ערים במדינה, בהן אירביד וג'רש. עם זאת באמצע 1971 הובסו כוחות אש"ף וחברי הארגון גורשו ללבנון. הסכסוך נתפס כניסיון להשתלט על כל ירדן וזאת כצעד ראשון לשחרור שאר "פלסטין ההיסטורית" כפי שרצה אש"ף<ref></ref>.

הוועידה השמינית של המועצה הלאומית הפלסטינית, שהתקיימה בפברואר–מרץ 1971, החליטה, בין היתר, כי: 

עד סוף שנות ה-80 של המאה ה-20 המשיכו אנשי אש"ף להביע את רצונם שירדן תהיה חלק מהמדינה הפלסטינית שתוקם, אך כבר בשנות ה-70 החלו להתגבר הסטריאוטיפים על הפלסטינים בירדן<ref></ref><ref></ref>.

=== מהנהר עד לים ===
מהנהר עד לים היא סיסמה פוליטית פופולרית שבה משתמשים לאומנים פלסטינים ומנהיגים ערבים. היא מבטאת את התפיסה כי כל האדמה השוכנת בין נהר הירדן לים התיכון אמורה להיות תחת שלטון פלסטיני ולא תחת שלטון ישראלי. הסיסמה נשמעת לעיתים קרובות מפיהם של מנהיגים ערבים ומפיהם של פעילים בהפגנות פרו-פלסטיניות ומחאות נגד ישראל<ref name="Rubin2010"></ref><ref name="Dowty2008"></ref><ref name="Rosenbaum2007"></ref>.

== ראו גם ==
* ארץ ישראל השלמה
* לאומיות ערבית

==קישורים חיצוניים==

== הערות שוליים ==

קטגוריה:אירדנטיות
קטגוריה:לאומיות פלסטינית